পুলিশ জানায়, সোমবার সকালে উপজেলার ধারা উচ্চ বিদ্যালয় কেন্দ্র থেকে এসএসসি পরীক্ষা দিয়ে ইজিবাইককে করে পূর্ব গোবড়াকোড়ায় নিজ বাড়িতে ফিরছিলেন মেরিনা। ইজিবাইকটি বেলা দেড়টার দিকে হালুয়াঘাট-গোবড়াকোড়া সড়কের দর্শারপাড় এলাকায় পৌঁছালে ব্যাটারিচালিত ইজি বাইকের চাকায় গলায় ওড়না পেঁচিয়ে গুরুতর আহত হন। পরে আহতাবস্থায় মেরিনাকে হালুয়াঘাট উপজেলা স্বাস্থ্য কমপ্লেক্সে নেওয়ার পথে তার মৃত্যু হয়।